### Beslutningstema

Orienteringspunkt om anlægsmidler til renoveringsarbejde. Forvaltningen orienterer yderligere på mødet.

### Historik

De to broer ved [adresse] og Lægan er ældre sammenlignelige nittede buebroer, som er bygget før Genforeningen. Begge stålbroer er fredet med skrappe restriktioner for, hvad der må og kan udføres af konstruktive ændringer i forbindelse med en nødvendig renovering og forstærkning.

### Sagsfremstilling

Det seneste særeftersyn, der blev udført i efteråret 2020 på begge broer, viser, at ståloverbygningen under kørebanen, i kritisk omfang er kraftigt angrebet af korrosion og det vurderes, at være kritisk for bygningsværkernes bæreevne. Rådgiver har efter særeftersynet udarbejdet en sandsynlighedsbaseret bæreevneeftervisning på begge broer, hvilket viser at der skal foretages udbedringer indenfor de førstkommende år.

Tønder Kommune har de seneste 5 år udført flere forskellige særeftersyn og strategiplaner for renoveringen og opstillet forslag, som løbende er drøftet og gennemgået med Slots- og Kulturstyrelsen.

Idet begge broer er nedslidte og har omtrent identiske problemstillinger og vedligeholdelsesbehov, samme vægtbegrænsninger, identiske renoveringsprincipper og er tæt beliggende på hinanden, vil det give mening, at renovering af begge broer planlægges og projekteres samtidig, hvorefter de renoveres og forstærkes efter hinanden på 2 år.

Herved kan opnås en synergieffekt, hvor udgifter til hhv. rådgiver og udførende entreprenør relativt mindskes.

I økonomien er indeholdt en estimeret udgift til en interimsbro ved Lægan, således at spærretid for trafik kan reduceres under broarbejde, dette er dog kun muligt ved Lægan. Ved [adresse] er fundamenter ikke egnede. Ingeniørregimentet i Skive er forspurgt om lån af deres midlertidige bro og svaret positivt, at dette er en mulighed, såfremt den ikke var udlånt til anden side.

På grund af broens tilstand anbefales det af rådgiver, at der udføres trafikforanstaltninger, der har til formål at hindre, at to tunge køretøjer passerer broerne samtidigt, hvilket iværksættes i det kommende halvår.

### Økonomi

Der er på anlægslisten, budget 2023, bedt om 1,2 mio. kr i 2023 til projektering samt 9,7 mio. kr. i 2024 og 11,0 mio. kr. i 2024, til anlæg.

### Fagchefen for Teknik og Plan indstiller,

at orienteringen tages til efterretning.

### Beslutning

Orienteringen taget til efterretning.